Θεσσαλονίκη, 01/09/2020

Αγαπητές και αγαπητοί συνάδελφοι,

Η ανάληψη των καθηκόντων μου ως  Διευθύντριας της Δευτεροβάθμιας Εκπαίδευσης Ανατολικής Θεσσαλονίκης, αποτελεί ιδιαίτερη τιμή και ταυτόχρονα σημαντική πρόκληση για μένα.

Υπηρέτησα δημιουργικά το χώρο της εκπαίδευσης με γνώμονα την εκπαιδευτική και κοινωνική θωράκιση των μαθητριών/τών μας και την κοινωνική αξίωση των εκπαιδευτικών.

Στη δύσκολη κοινωνική και οικονομική συγκυρία που βιώνουμε, σας καλώ να προσπαθήσουμε συλλογικά και συντεταγμένα, ώστε να κρατήσουμε ψηλά τις αξίες και το ηθικό του εκπαιδευτικού και διοικητικού προσωπικού της Διεύθυνσής μας, δίνοντας την ευχέρεια στα στελέχη μας, για άρτια οργάνωση των Σχολείων τους, για να έχουν οι μαθήτριες/τές δυνατότητα ίσων ευκαιριών και καλύτερης πρόσβασης στη μάθηση. Να ενεργοποιήσουμε όλους τους εμπλεκόμενους φορείς εφαρμόζοντας καινοτόμα προγράμματα και να εφαρμόσουμε μεθόδους, που με την αποτελεσματική διαχείριση των παρεχόμενων υπηρεσιών, να συμβάλλουμε στο καλό της Εκπαίδευσης, γενικότερα.

Σας εύχομαι να έχετε υγεία και δύναμη, ώστε να ανταπεξέλθετε στο ομολογουμένως δύσκολο αλλά και σπουδαίο έργο, που επιτελείτε.

Ευελπιστώ σε ένα νέο ξεκίνημα, για να δημιουργήσουμε τις σταθερές βάσεις, για ένα καλύτερο αύριο με συνεχή επαγρύπνηση, ετοιμότητα και επαγγελματισμό.

Η Διευθύντρια Δ.Δ.Ε. Ανατολικής Θεσσαλονίκης

Δρ. Ζωή Α. Βαζούρα

Φιλόλογος